КОМИ РЕСПУБЛИКАСА ГОСУДАРСТВЕННÖЙ СÖВЕТЛÖН

ШУÖМ

**Коми Республикаса Государственнöй Сöветлöн Регламентö**

**вежсьöм пыртöм йылысь**

Коми Республикаса Государственнöй Сöвет шуис:

1. Пыртны Коми Республикаса Государственнöй Сöветлöн Регламентö (Коми Республикаса Государственнöй Сöветлöн 2003 во косму тöлысь 24 лунся III-1/22 №-а; 2003 во вöльгым тöлысь 13 лунся III-2/53 №-а; 2004 во урасьöм тöлысь 19 лунся III-3/11 №-а; 2004 во йирым тöлысь 28 лунся III-4/31 №-а; 2005 во кöч тöлысь 22 лунся III- 7/5 №-а; 2005 во йирым тöлысь 27 лунся III-7/56 №-а; 2006 во рака тöлысь 23 лунся III- 8/54 №-а; 2007 во урасьöм тöлысь 21 лунся III-10/23 №-а; 2007 во рака тöлысь 26 лунся IV-1/7 №-а; 2007 во косму тöлысь 26 лунся IV- 1/50 №-а; 2008 во косму тöлысь 24 лунся IV-3/72 №-а; 2008 во лöддза-номъя тöлысь 18 лунся IV-3/141 №-а; 2008 во вöльгым тöлысь 12 лунся IV-4/92 №-а; 2009 во кöч тöлысь 24 лунся IV-6/36 №-а; 2009 во öшым тöлысь 17 лунся IV-6/93 №-а шуöмъяслöн редакцияын) татшöм вежсьöмъяс:

содтыны татшöм 151 юрпас:

**«151 ЮРПАС. КОМИ РЕСПУБЛИКАСА ПРАВИТЕЛЬСТВОЛÖН УДЖ БÖРТАСЪЯС ЙЫЛЫСЬ КОМИ РЕСПУБЛИКАСА ЮРАЛЫСЬЛЫСЬ БЫДВОСЯ ОТЧЁТЪЯС ЙЫЛЫСЬ ЮАЛÖМЪЯС ВИДЛАЛÖМ**

**891 статья**

Коми Республикаса Оланподувлöн 73 статья серти Государственнöй Сöвет быд во кывзö Коми Республикаса Правительстволöн удж бöртасъяс йылысь Коми Республикаса Юралысьлысь отчётъяс докладöн (водзö - доклад), сы лыдын Государственнöй Сöветöн сетöм юалöмъяс кузя.

**892 статья**

1. Коми Республикаса Правительстволöн удж бöртасъяс йылысь Коми Республикаса Юралысьлöн доклад кузя Государственнöй Сöветлысь юалöмъяссö (водзö - юалöмъяс) дасьтö Президиум комитетъяслöн уджалан туйвизьяс серти комитетъясö Государственнöй Сöветса депутатъясöн сетöм вöзйöмъяс подув вылын. Быд во öшым тöлысь 1 лунöдз комитетъяс сетöны Президиумлы юалöмъяссö.

2. Президиум öтувтö тайö статьяса 1 юкöн серти воöм юалöмъяссö да вынсьöдö юалöмъяслысь лыддьöг, мый сетöны Коми Республикаса Юралысьлы Государственнöй Сöветса заседание лунöдз, кор планируйтöны кывзыны докладсö, öти тöлысьысь оз сёрджык.

**893 статья**

1. Докладсö, кытчö пыртöма тайö Регламентса 892 статья серти Государственнöй Сöветöн сетöм юалöмъяс вылö вочакывъяс, Государственнöй Сöвет кывзö Россия Федерацияса Президентлöн Россия Федерацияса Федеральнöй Собраниелы быдвося послание бöрын.

Коми Республикаса Юралысьлысь докладöн петкöдчан кадпассö урчитö Президиум Коми Республикаса Юралыськöд сöгласуйтöмöн.

2. Докладлöн сёрнитан дырыс оз вермы лоны, кыдзи векджык овлö, öти часысь унджык.

Доклад кузя оз сёрнитны, Коми Республикаса Юралысьлы доклад серти юалöмъяс оз сетны.

Государственнöй Сöветöн доклад видлалан кывкöртöдъяс серти вермöны примитны шуöм.».

2. Тайö Шуöмыс вынсялö сiйöс официальнöя йöзöдöмсянь.

Коми Республикалöн

Государственнöй Сöветса Веськöдлысь М.Д.Истиховская

Сыктывкар

2010 вося лöддза-номъя тöлысь 24 лун

IV-7/133 №

Коснырева 2460 пас